Nafarroako Parlamentuko Mahaiak, 2020ko maiatzaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, Covid-19aren krisia hasi zenetik gaur arteko indarkeria matxistaren gaineko datuei\_ buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 5ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Bakartxo Ruiz Jasok, Legebiltzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuko Lehendakaritzako, Berdintasuneko, Funtzio Publikoko eta Barneko Departamentuak idatziz erantzun ditzan, Gobernuko lehendakariak ez baitzien erantzunik eman Covid-19aren krisia dela-eta Parlamentuaren egoitzan egindako agerraldietan.

• Covid-19aren krisia hasi zenetik gaur arte zenbat dei, kontsulta, arreta, salaketa, larrialdiko harrera-jarduketa eta abar egin dira indarkeria matxistak eraginda?

Foru parlamentaria: Bakartxo Ruiz Jaso